Na temelju članka 1., 5. i 6. Zakona o kulturnim vijećima i financiranju javnih potreba u kulturi (“Narodne novine”, broj 83/22), članka 20. **Zakona o tehničkoj kulturi („Narodne Novine“, broj 76/93, 11/94 i 38/09**), članka 32. i 33. Zakona o udrugama (“Narodne novine”, broj 74/14, 70/17 i 98/19 i 151/22), članka 37. Statuta Grada Šibenika (“Službeni glasnik Grada Šibenika”, broj 2/21 ), Gradonačelnik Grada Šibenika podnosi Gradskom vijeću Grada Šibenika

**IZVJEŠĆE**

**o izvršenju Programa javnih potreba u kulturi,**

**tehničkoj kulturi i znanosti Grada Šibenika za 2023. godinu**

Program javnih potreba u kulturi, tehničkoj kulturi i znanosti Grada Šibenika za 2023. godinu (u daljnjem tekstu Program) donijelo je Gradsko vijeće Grada Šibenika na 12. sjednici od 19. prosinca 2022. godine, Izmjene i dopune Programa na 14. sjednici od 16. lipnja 2023. i 17. sjednici od 14. prosinca 2023. godine (“Službeni glasnik Grada Šibenika, broj 12/22, 1/23; 6/23 i 10/23).

Javne potrebe u kulturi, za koje se sredstva osiguravaju iz proračuna Grada Šibenika, jesu kulturne djelatnosti i poslovi, akcije i manifestacije od interesa za Grad Šibenik, a osobito:

* djelatnosti i poslovi ustanova kulture, udruženja i drugih organizacija u kulturi, kao i pomaganje i poticanje umjetničkog i kulturnog stvaralaštva,
* akcije i manifestacije u kulturi što pridonose razvitku i promicanju kulturnog života,
* investicijsko održavanje, adaptacije i prijeko potrebni zahvati na objektima kulture.

Javne potrebe u kulturi Grada Šibenika za 2023. godinu utvrđuju se prema programima i prioritetima financiranja a realizirana su :

|  |  |  |  |
| --- | --- | --- | --- |
| **PROGRAMI** | **Planirano u EUR** | **Ostvareno u EUR** | **Indeks ostvarenja** |
| 1. Šibensko kulturno ljeto | 103.522,00 | 103.521,00 | 100,00% |
| 2. Tradicionalni dani i obljetnice  | 346.741,00 | 346.225,19 | 99,85% |
| 3. Ostali kulturni programi | 121.269,00 | 86.268,99 | 71,14% |
| 4. Održavanje spomenika kulture | 333.234,00 | 150.010,22 | 45,02% |
| 5. Program tehničke kulture i znanosti | 73.349,00 | 73.215,42 | 99,82% |
| 6. Udruge građana | 113.800,00 | 113.347,58 | 99,60% |
| 7. Muzej grada Šibenika | 732.398,00 | 720.604,64 | 98,39% |
| 8. Gradska knjižnica „J. Šižgorić“ Šibenik | 940.957,00 | 901.799,31 | 95,84% |
| 9. Hrvatsko narodno kazalište u Šibeniku | 1.409.767,00 | 1.381.167,27 | 97,97% |
| 10.Galerija sv. Krševana | 45.547,00 | 45.119,94 | 99,06% |
| 11.Tvrđava kulture Šibenik | 3.697.260,00 | 3.602.161,48 | 97,43% |
| **UKUPNO** | **7.917.844,00** | **7.523.441,04** | **95,02%** |

KLASA: 611-09/22-01/02

URBROJ:2182-1-05/1-24-11

Šibenik, 3. travnja 2024.

 GRADONAČELNIK

 Željko Burić, dr. med.

**O B R A Z L O Ž E NJ E**

Temeljem Zakona o kulturnim vijećima i financiranju javnih potreba u kulturi (“Narodne novine”, broj 83/22), Grad Šibenik obvezno je za svaku kalendarsku godinu donijeti Program javnih potreba u kulturi, tehničkoj kulturi i znanosti kao i izvješće o njegovom izvršenju.

Ovo Izvješće o izvršenju Programa izrađeno je na način da prati njegovu realizaciju prema različitim kulturnim djelatnostima, ustanovama, udrugama i manifestacijama.

 Program je tijekom 2023. godine usklađen sa stvarnom realizacijom svega navedenog, te financiran u skladu s Proračunom Grada Šibenika, odnosno njegovim izmjenama i dopunama.

 Indeks ostvarenja Programa javnih potreba u kulturi i tehničkoj kulturi i znanosti, Grada Šibenika za 2023. iznosi 95,02%.

Veća odstupanja od planiranih sredstava odnose se na:

**-** točku 3. Ostali kulturni programi s indeksom ostvarenja od 71,14% sukladno realizaciji planiranog programa u okviru kojeg u 2023. godini nije izvršen planirani projekt Interpretacijskog centra Danilo a koje je izvršenje prebačeno u 2024. godinu.

- točku 4. Održavanje spomenika kulture s indeksom ostvarenja od 45,02% sukladno realizaciji planiranog programa vezanim za aktivnosti: Sanacija Gradske vijećnice s indeksom ostvarenja od 25,03% u okviru kojeg su izvršeni radovi na posljednjoj fazi uređenja vijećnice FAZA IV - uređenje interijera Gradske vijećnice; te Sanacija Dolačkog bedema koja nije realizrana u 2023. godini te se realizacija planira u 2024. godini.

- točku 8. Gradska knjižnica „Juraj Šižgorić“ Šibenik s indeksom ostvarenja od 95,84% u odnosu na planirano, a značajnije odstupanje vezano je uz aktivnost Izdavačka djelatnost (Izdavanje knjiga, brošura, prospekata i sličnih publikacija) sukladno izdavačkoj realizaciji u 2023. godini.

.